CELEX: 32022B0811
Language: sk
Date: 2022-03-24 00:00:00
Title: Rozhodnutie Jednotnej rady pre riešenie krízových situácií (EÚ) 2022/811 z 24. marca 2022 o absolutóriu za plnenie rozpočtu a o účtovnej závierke Jednotnej rady pre riešenie krízových situácií (SRB) za rozpočtový rok 2020 (SRB/PS/2022/03) (Iba anglické znenie je autentické)

24.5.2022   
               
               
                  SK
               
               
                  Úradný vestník Európskej únie
               
               
                  L 145/44
               
            
         ROZHODNUTIE JEDNOTNEJ RADY PRE RIEŠENIE KRÍZOVÝCH SITUÁCIÍ (EÚ) 2022/811
         z 24. marca 2022
         o absolutóriu za plnenie rozpočtu a o účtovnej závierke Jednotnej rady pre riešenie krízových situácií (SRB) za rozpočtový rok 2020 (SRB/PS/2022/03)
         (Iba anglické znenie je autentické)
         JEDNOTNÁ RADA PRE RIEŠENIE KRÍZOVÝCH SITUÁCIÍ,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (1), a najmä na článok 50 ods. 1 písm. b) a článok 63 ods. 8 nariadenia o jednotnom mechanizme riešenia krízových situácií,
         so zreteľom na články 97, 98 a 99 nariadenia o rozpočtových pravidlách Jednotnej rady pre riešenie krízových situácií (SRB) zo 17. januára 2020,
         so zreteľom na konečnú ročnú účtovnú závierku Jednotnej rady pre riešenie krízových situácií za rozpočtový rok 2020 prijatú 30. júna 2021 (ďalej len „konečná ročná účtovná závierka za rok 2020“),
         so zreteľom na výročnú správu Jednotnej rady pre riešenie krízových situácií za rozpočtový rok 2020 prijatú 7. mája 2021 (ďalej len „výročná správa za rok 2020“),
         so zreteľom na správu Európskeho dvora audítorov o ročnej účtovnej závierke Jednotnej rady pre riešenie krízových situácií za rozpočtový rok 2020, ako aj odpovede jednotnej rady (ďalej len „výročná správa Európskeho dvora audítorov za rok 2020“),
         so zreteľom na správu o konečnej ročnej účtovnej závierke za rok 2020 vrátane audítorských stanovísk zo 16. júna 2021, ktoré vypracovala spoločnosť Mazars Réviseurs d’Enterprises (ďalej len „audítorská správa Mazars za rok 2020“),
         so zreteľom na správu Európskeho dvora audítorov (v súlade s článkom 92 ods. 4 nariadenia (EÚ) č. 806/2014) o podmienených záväzkoch vyplývajúcich z toho, ako Jednotná rada pre riešenie krízových situácií, Rada a Komisia podľa tohto nariadenia plnili svoje úlohy za rozpočtový rok 2020 (ďalej len „správa Dvora audítorov o podmienených záväzkoch za rok 2020“),
         so zreteľom na výročnú správu o vnútornom audite za rok 2020 zo 14. decembra 2020,
         PRIJALA TOTO ROZHODNUTIE:
         
            Jediný článok
            
               1.   udeliť predsedníčke Jednotnej rady pre riešenie krízových situácií absolutórium v súvislosti s plnením rozpočtu Jednotnej rady pre riešenie krízových situácií za rozpočtový rok 2020,
            
            
               2.   schváliť účtovnú závierku Jednotnej rady pre riešenie krízových situácií za rozpočtový rok 2020,
            
            
               3.   predložiť svoje pripomienky v ďalej uvedenom návrhu,
            
            
               4.   poskytnúť predsedníčke Jednotnej rady pre riešenie krízových situácií pokyny na oznámenie tohto rozhodnutia Rade, Komisii a Dvoru audítorov, aby sa mohli prijať opatrenia na jeho uverejnenie v Úradnom vestníku Európskej únie (sérii L) a na webovom sídle jednotnej rady.
               Toto rozhodnutie nadobúda účinnosť dňom jeho podpisu.
            
         
         
            
               
                  Za Jednotnú radu pre riešenie krízových situácií
               
               Birgit RODOLPHE
               
                  členka plenárneho zasadnutia
               
            
         
         
            (1)  Ú. v. EÚ L 225, 30.7.2014, s. 1.